kardosdrur/scandi-wiki huggingface dataset:
Ulf Ekberg

Ulf Ekberg (født 6 december 1970 i Gøteborg) er en svensk popsanger og musiker, alias "Buddha". 

Ekberg grundlagde gruppen Ace of Base sammen med Jonas Berggren 1989. Ulf Ekberg og Jonas Berggren blev senere sangskriverparret "Joker & Buddha" som producerede og skrev de fleste Ace of Base sange.

Ace of Base er med sine 23 millioner solgte album af Happy Nation med i Guinness Rekordbok for det mest solgte debutalbum nogensinde. 1993 toppede de både Billboards singleliste og albumliste i seks uger med The Sign og solgte som eneste ikke-amerikanske band diamant på albummet. I USA nomineredes Ace of Base til tre Grammy Awards, vandt to American Music Awards samt to Billboard Awards. Ace of Base toppede lister over hele verden i 90'erne og har udgivet fire album samt et samlingsalbum med fire nye sange.

I 1993 kom Ekbergs tidligere medlemskab i et ny-nazistisk rockband midt i 80'erne frem i den svenske avis Expressen. Efter først at have benægtet historien valgte Ekberg senere at indrømme overfor pressen. Efterfølgende har Ekberg taget kraftigt afstand til den ny-nazistiske scene, hvilket bl.a. førte til dødstrusler fra denne kreds.

Ekberg har mellem 1996-2005 produceret international musik, lavet TV-produktioner, film og events. Han skænker årligt penge til cancerforskning, blandt andet ved forskellige galla-arrangementer. Han støtter et projekt som på forskellig vis arbejder med at forbedre børns vilkår rundt om i verden og han har været aktiv i bekæmpelse af HIV i Afrika. Han har været engageret i flere projekter med bl.a. UNESCO og Rädda Barnen. Ekberg har endda, i flere år, arbejdet som strategisk rådgiver for globale konsumentmærker samt været aktiv i et større antal internationale "tænketanke" for både miljøspørgsmål og global business.

Efter at have oplevet tsunamien på Phuket i Thailand december 2004 startede Ekber 'Surin Relief Fund', som fokuserer på fattige og forældreløse børn.

Ekberg er med i flere virksomheder, bl.a. i modehuset J.Lindeberg Asien.

Kompositioner og produktioner

Med Jonas Berggren 
 Wheel of Fortune
 All That She Wants
 Young and Proud
 Living In Danger
 My Mind
 Dancer In a Daydream
 Dimension of Depth (Instrumental)
 Happy Nation
 Voulez-Vous Danser
 Waiting For Magic
 Münchhausen (Just Chaos)

Med Jonas, Jenny, og Malin Berggren 
 Hear Me Calling
 Love In December
 Change With the Light

Med Stonestream og John Ballard 
 Que Sera
 Perfect World
 Edge of Heaven

Med John Ballard 
 Slow Down (under navnet Metrix sammen med bl.a. Shirley Clamp, "Katie" og "Cream".)
 Mercy Mercy
 I Pray
 Don't Go Away

Sang på 
 Wheel of Fortune
 Living In Danger
 My Mind
 All that she wants
 Happy Nation
 Don't Turn Around
 Waiting For Magic
 Fashion Party
 Münchhausen (Just Chaos)
 Hear Me Calling
 Perfect World
 I Pray
 Change With the Light
 Mr. Replay

Referencer

Eksterne henvisninger 
 www.aceisland.de 
 www.aceofbase.com 
 Ace of Base Biography på aol.com 
 Ace of Base på vhl.com
 Ace of Base på yahoo.com
 Ace of Base på mtv.com
 
 

Keyboardspillere fra Sverige
Personer fra Göteborg
With Full Force

With Full Force er en metal, hardcore og punkfestival årligt afholdt i  Tyskland siden 1984. 2007 arrangementet fandt sted den 29. juni – 1. juli på Roitzschjora lufthavnen i Löbnitz tæt ved Leipzig.

Bands

Programmet for 2007 
Amon Amarth
As I Lay Dying
Barcode
Benediction
The Bones
Brujeria
The Business
By Night
Caliban
Cannibal Corpse
Children of Bodom
Chimaira
The Creetins
Die Kassierer
Dropkick Murphys
Earth Crisis
Ektomorf
Fear My Thoughts
Hatebreed
Illdisposed
Kampfar
Knorkator
Korn
Lamb of God
Lousy
Manos
Maroon
Misconduct
Moonsorrow
Nagelfar
Neaera
One Man Army and the Undead Quartet
Pain
Peter Pan Speedrock
Pro-Pain
Rotten Sound
Satyricon
Sick of It All
Slayer
Smoke Blow
Swallow the Sun
Sworn Enemy
Turisas
Unearth
Venerea
Volbeat
Walls of Jericho

Musikfestivaler i Tyskland
Recorderman

Recorderman er navnet på en metode at indspille et trommesæt på med kun to mikrofoner.
Teknikken går ud på at have samme afstand fra lilletromme og stortromme til begge mikrofoner.
Dette opnås ved at måle med en snor fra stedet, trommestikken rammer stortrommeskindet op til overhead 1 og ned til lilletrommens centrum.

Eksterne link
Video: https://www.youtube.com/watch?v=IiFOD1EeKhQ

Musik
Thorkild Demuth

Thorkild Demuth (født 28. marts 1927 i Ravsted, død 3. juni 2017 i Toftlund) var en dansk skuespiller, instruktør og dukkemager. Han blev uddannet som skuespiller på Skuespillerskolen ved Odense Teater 1950-52.

Thorkild Demuth er måske mest kendt for at lægge stemme til introen til Fredagsbio: "Nøøøj, det' for børn", desuden har han været med til at producere en række populære DR børneudsendelser som; Ingrid og Lillebror, Magnus Tagmus, Sørøver Sally og Folk og røvere i Kardemomme by samt div. julekalendre. Han spillede desuden Niels Væver i tv-serien Fiskerne.

Thorkild Demuth valgte i 1974 at flytte tilbage til sin fødeegn i Sønderjylland, og begyndte at spille børneteater og harmonika. Derudover var han med til at oprette forskellige kultursteder i bl.a. Ribe og Skærbæk. På sine sidste dage var det dog Vadehavet der trak mest i ham.

Referencer

Eksterne henvisninger 
 
 

Skuespillere fra Danmark
Simon Nielsen

Simon Nielsen (født 27. oktober 1986) er en dansk ishockeymålmand som spillede 3 sæsoner for den finske SM-liiga klub Lukko Rauma i den bedste finske række. Han skiftede til den finske klub i 2011, og spillede der indtil 2014.

I 2015 skiftede han tilbage til den danske klub Herning Blue Fox, hvor han spiller på nuværende tidspunkt.

Han startede karrieren i Herning Blue Fox og skiftede til Rødovre Mighty Bulls inden sæsonen 2006-07. Efter to sæsoner i Rødovre valgte han at prøve lykken i USA.

Hans storebror er Frans Nielsen der spiller i NHL for Detroit Red Wings og hans far er den tidligere landsholdsspiller og træner for bl.a. Herning, Frits Nielsen.

Simon Nielsen var med i den danske trup ved VM i Østrig for første gang som 18-årig i 2005. Han har sidenhen repræsenteret Danmark ved 7 VM-turneringer. Her var han dog udpræget 3. målmand de første slutrunder, men har de sidste tre fået spilletid og har også været 1. målmand. Han står noteret for 78 kampe for Danmark.

Eksterne henvisninger 

Ishockeyspillere fra Danmark
Superisliga-spillere fra Herning Blue Fox
Tidligere superisliga-spillere fra Rødovre Mighty Bulls
Michael Madsen (ishockeyspiller)

Michael Decker Madsen (født d. 21. november 1980) er en dansk ishockeymålmand der fra sæsonen 2007-08 spiller for Rødovre Mighty Bulls i Superisligaen.

Han startede karrieren i Vojens Ishockey Klub og har i Danmark desuden spillet for Hvidovre, Rungsted og Herlev. Han har derudover spillet i Heilbronner Falken i Tyskland samt i den næstbedste finske række hos Vaasan Sport.

Michael Madsen har spillet for Danmark ved 6 VM-slutrunder, heraf samtlige de 5 gange Danmark har deltaget ved A-VM. Han har som oftest været 2. målmand bag Peter Hirsch, men har de seneste sæsoner i stigende grad gjort Hirsch rangen stridig som Danmarks bedste målmand.

Ekstern henvisning 
Statistik fra www.eurohockey.net

Ishockeyspillere fra Danmark
Superisliga-spillere fra SønderjyskE Ishockey
Superisliga-spillere fra Nordsjælland Cobras
Superisliga-spillere fra TOTEMPO HViK
Superisliga-spillere fra Herlev Hornets
Tidligere superisliga-spillere fra Rødovre Mighty Bulls
Y388 Tulugaq

Y388 Tulugaq (på grønlandsk: Tulugaq [Duluak] (Ravn)) blev bygget i 1979 på Svendborg Værft. Tulugaq var en inspektionskutter på 330 tons af Agdlek-klassen og blev specielt bygget til brug for Søværnets bevogtningsopgaver ved Grønland. Skroget er helsvejset og med isforstærkning, 31,45 m lang, 7,70 m bred, dybdegang på 3,30 m., en besætning på 15 mand og en aktionsradius på 3.525 sømil ved 10,86 knob. Den var armeret med 2 stk. 20 mm maskinkanoner, men fra 2004 blev bestykningen ændret til 2 stk 12,7 mm tunge maskingeværer.

Den 1. september 1984 blev Tulugaq adopteret af den grønlandske by Nanortalik og kutteren er bl.a. kendt for bevogtningsopgaver ved Hans Ø.

Tulugaq strøg kommando den 1. december 2017, blev afleveret af flåden gl Forsvarsministeriets Materiel- og Indkøbsstyrelse den 21. december 2017 og solgt på internetauktion og efter betaling udleveret til køber den 22. december 2017. Kutteren er solgt uden den karakteristiske mast, der bevares til museumsformål. Kutteren er således ikke længere ejet af forsvaret.

Referencer

Eksterne henvisninger 
 Forsvaret: Tulugaq (Hentet d. 17. november 2010)
 Flådens historie: Tulugaq (Hentet d. 17 november 2010)

Inspektionsskibe fra Danmark
Laura Aller

Laura Christiane Aller, født Bierring (14. januar 1849 i København – 9. oktober 1917 sammesteds) var en dansk bladudgiver og chefredaktør. Hun grundlagde sammen med sin mand Carl Allers Etablissement.

Laura Aller blev d. 20. oktober 1871 gift med Carl Aller.

Eksterne henvisninger 
 

Erhvervsfolk fra Danmark
Chefredaktører fra Danmark
Danskere i 1800-tallet
Danskere i 1900-tallet
Personer fra København
Half-Life 2: Episode Three

Half-Life 2: Episode Three bliver den tredje og sidste episodiske udvidelse til Valves Half-Life 2. Ingen detaljer om historien er afsløret, men det er dog blevet bekræftet, at den vil afslutte Half-Life 2's historie, men ikke nødvendigvis Half-Life-serien. Udvidelsen blev aflyst i 2011.

Se også 
 Half-Life
 Half-Life 2
 Half-Life 2: Episode One
 Half-Life 2: Episode Two

Referencer 

2: Episode Three
First-person shooter
Windows-spil
Xbox 360-spil
PlayStation 3-spil

ms:Half-Life (siri)#Permainan Source
Thorning

Thorning er en by i Midtjylland med , beliggende i Thorning Sogn nær primærrute 13. Byen ligger i den nordvestlige del af Silkeborg Kommune og hører til Region Midtjylland.

Thorning er beliggende i et bakket landskab, men med kort afstand mod vest til det fladere vestlige Jyllands langstrakte hede- og plantageområder. Der er 22 kilometer til såvel Silkeborg som Viborg.

Med sin beliggenhed på Hærvejen, huser byen et pilgrimshjem, der fungerer som et vandrehjem til folk, der rejser på ruten.

Blicher-egnen 
Byen er centrum for "Blicher-egnen" benævnt efter den danske forfatter Steen Steensen Blicher, der fra 1819-1825 var præst ved Thorning Kirke. I denne periode begyndte hans omfattende produktion af noveller. Den første var "Brudstykker af en Landsbydegns Dagbog", skrevet 1824. Selvom en stor del af Blichers fortællinger er skrevet senere, tager mange udgangspunkt i egnen omkring Thorning og nabosognet Vium, hvor han voksede op. Til fods opsøgte han egnens beboere og sugede til sig af deres historier.

En stor del af byens veje er navngivet efter Blichers noveller, fx Hosekræmmervej og Mads Doss Vej.

På Thorning Kirkes kirkegård kan man finde gravstenen for hovedpersonen i en af hans viser, Mads Doss, samt en mindesten over kyradseren Claus Vattrup, kendt fra Blichers fortælling om Messingjens.

I præstegårdens gamle længer finder man Blicheregnens Museum, der bl.a. rummer en samling af Blichers værker og ejendele, samt en udstilling om "Slaget på Grathe Hede", der fandt sted få kilometer syd for Thorning.

Frem til kommunalreformen i 2007 lå byen i Kjellerup Kommune.

Kilder 

Byer i Silkeborg Kommune
Byer og bydele med genforeningssten
Thomas Sowell

Thomas Sowell (født 30. juni 1930 Gastonia, North Carolina) er en amerikansk økonom, kommentator, forfatter og politisk tænker med liberalkonservative/nyliberale standpunkter.

Han har skrevet bøger, der blandt andet forsvarer fri markedsøkonomi og kritiserer positiv særbehandling. Sowell er professor ved Stanford University.

Thomas Sowell var 9 år gammel, da hans familie flyttede fra North Carolina til Harlem, New York City. I 1958 fik Han sin kandidat ved Columbia University og i 1968 hans doktorgrad i økonomi fra universitetet i Chicago.

Bibliografi 
 1975. Race and Economics. David McKay Company Inc, .
 1980. Knowledge and Decisions. Basic Books.
 1981. Ethnic America: A History. Basic Books, 
 1981. Markets and Minorities. Basic Books, 
 1983. Economics and Politics of Race. William Morrow, 
 1984. Civil Rights: Rhetoric or Reality? William Morrow, .
 1986. Marxism: Philosophy and Economics. Quill, 
 1987. Compassion versus guilt, and other essays, .
 1994. Race and Culture: A World View, 
 1996. The Vision of the Anointed: Self-Congratulation As a Basis for Social Policy. Basic Books, 
 1996. Migrations and Cultures: A World View, 
 1998. Conquests and Cultures: An International History, 
 2002. A Conflict of Visions: Ideological Origins of Political Struggles. Basic Books, 
 2002. Controversial Essays, 
 2002. The Einstein Syndrome: Bright Children Who Talk Late, 
 2002. A Personal Odyssey, 
 2002. The Quest For Cosmic Justice, 
 2003. Applied Economics: Thinking Beyond Stage One, 
 2003. Inside American Education, 
 2004. Affirmative Action Around the World: An Empirical Study. Yale University Press, 
 2004. Basic Economics: A Citizen's Guide to the Economy, revised and expanded ed. Basic Books, 
 2005. Black Rednecks and White Liberals. Encounter Books, 
 2006. Ever Wonder Why? and Other Controversial Essays. Hoover Institution Press, 
 2006. On Classical Economics. Yale University Press, 
 2007. A Man of Letters. Encounter Books,

Eksterne henvisninger 
 Thomas Sowell's hjemmeside 
 Artikelarkiv på Townhall.com  
 Socialism for the rich by Thomas Sowell (October 6, 2006) 
 A Dangerous Obsession, Parts I  II , III , IV , and V  by Thomas Sowell 2. december 2006) 
 Artikelarkiv på JewishWorldReview.com  
 Book review of The Einstein Syndrome by Isabelle Rapin, Albert Einstein College of Medicine. 

Journalister fra USA
Økonomer fra USA
Liberalisme
Hit the Lights (demo)

{{Album
 |Titel         = Hit the Lights
 |Kunstner      = Metallica
 |Type          = Demo
 |Spor          = 
 |Genre         = Thrash metal
 |Længde        = 9:57
 |Sprog         =
 |Indspillet    = Januar-marts 1982
 |Udgivet       = Marts 1982
 |Producer      = Metallica
 |Udgiver       = Selvudgivet
 |Anmeldelser   = 
 |Før           = 
 |Nu            = Hit the Lights(1982)
 |Efter         = Ron McGovney's '82 Garage Demo(1982)
 |Langtype      =
 |Kompileret af =
 |Diverse       =
}}Hit the Lights''' er den første demo indspillet af thrash metal-bandet Metallica. Bandets medlemmer til denne demo var James Hetfield, Dave Mustaine, Ron McGovney, og Lars Ulrich.

Sangen "Hit The Lights" blev originalt indspillet med Lloyd Grant guitarist hvilket var den samme version der var med på Metal Massacre'' opsamlingsalbummet. De to andre numre var coversange af Sweet Savage og Savage som blev indspillet af Dave Mustaine til en indøvning.

Numre 
 "Hit The Lights" – 4:19
 "Killing Time" (Sweet Savage cover) – 2:36
 "Let it Loose" (Savage cover) – 3:08

Musikere 
 James Hetfield – Vokal, rytmeguitar
 Dave Mustaine – Lead guitar 
 Ron McGovney – Bas
 Lars Ulrich – Trommer
 Lloyd Grant – Lead guitar på "Hit The Lights"

Album fra 1982
Metallica-album
Ole Birk Olesen

Ole Birk Olesen (født 21. december 1972 i Gram) er en dansk politiker, medlem af Folketinget for Liberal Alliance og i perioden 2016-2019 transport-, bygnings- og boligminister. Olesen var før ministerudnævnelsen partiets finans-, skatte-, kommunal- og boligordfører samt formand for Folketingets finansudvalg.

Baggrund 
Olesen er opvokset i Agerskov, søn af fhv. gårdejer Nis Olesen og fhv. kontorassistent Margit Olesen, gift med fotograf Sif Meincke. Ole Birk Olesen gik på Aabenraa Statsskole og blev senere uddannet på Danmarks Journalisthøjskole og arbejdede som journalist på Ekstra Bladet og Berlingske Tidende.

Politiske karriere 
I sin ungdom var han medlem af Venstres Ungdom og i to år (1994-1996) medlem af Venstres Ungdoms landsledelse. I Anders Fogh Rasmussens tid som formand for Venstre og statsminister kritiserede Ole Birk Olesen imidlertid skarpt, at Venstre efter hans mening havde forladt de liberale principper og i stedet var slået ind på en “socialdemokratisk midterkurs“.

Efter publikationen af den velfærdsstatskritiske bog Taberfabrikken i maj 2007 var Ole Birk Olesen i flere år en hyppigt brugt liberal debattør i medierne. Han lancerede sin egen netavis, 180Grader.dk, hvor han er ansvarshavende redaktør. Hans sidste bidrag på netavisen dateres tilbage til maj 2015. Ole Birk Olesen er en kontroversiel debattør og er ved flere lejligheder blevet beskyldt for at udtale sig sexistisk og kvindefjendsk samt haft et nedladende syn på ledige i Danmark. Hans holdninger til kvinder blev et problem senere, og blev tvundet på samrådet til at tage afstand fra sit kvindesyn: "Det var en dum og forkert formulering, som jeg ikke står for eller går ind for. Det bunder i, at jeg på det tidspunkt overdrev forskellene på kønnene".

Ole Birk Olesen opnåede ved folketingsvalget 2011 valg til Folketinget som spidskandidat for Liberal Alliance i Østjyllands Storkreds. Da Liberal Alliance trådte ind i regeringen 28. november 2016, fik Ole Birk Olesen posten som transport-, bygnings- og boligminister.

Ved folketingsvalget 2019 opnåede han, som en af kun fire medlemmer i Liberal Alliance, genvalg.

Bibliografi 
 Taberfabrikken – Hvordan velfærdsstaten opløste familier, skabte en eksplosion i kriminaliteten, ødelagde arbejdsmoralen og gjorde mange andre sociale problemer større i dens første 45 år. People's Press, 2007. .

Referencer

Eksterne henvisninger 
 Anmeldelse af Taberfabrikken i Jyllands-Posten 
 Ole Birk Olesen i radiointerview om Taberfabrikken 
 Ole Birk Olesens tale ved lanceringen af Taberfabrikken 
 

Faglitterære forfattere fra Danmark
Journalister fra Danmark
Chefredaktører fra Danmark
Personer fra Sønderjylland (i Danmark)
Nuværende folketingsmedlemmer fra Liberal Alliance
Folketingsmedlemmer i 2010'erne
Journalister ved Berlingske
Dansksprogede forfattere fra Danmark
Transportministre fra Danmark
Bygningsministre fra Danmark
Boligministre fra Danmark
Regeringen Lars Løkke Rasmussen III
Personer i Kraks Blå Bog
Belle de Boskoop

Belle de Boskoop (Nederlandsk: Schone van Boskoop eller Goudreinette (Goudrenet), tysk: Schöner aus Boskoop) er en æblesort, som stammer fra 1850'ernes Boskoop i Holland.

Belle de Boskoop er sygdomsresistent, men er dog noget udsat for frugttrækræft, når den er podet på svage grundstammer. Sorten blomstrer middeltidligt eller noget senere.

Belle de Booskoop bestøves af blandt andre Aroma, Cox orange, Cox Pomona, Cortland, Discovery, Filippa, Ingrid Marie, James Grieve, Oberländer, Oranie, Ringstad og Transparente Blanche. Da 'Belle de Boskoop' er triploid, kan sorten ikke selv danne frugtbart pollen. Den kan derfor ikke bruges som bestøversort for andre æbler.

Belle de Boskoop er meget velegnet til bagværk, da den beholder sin syrlig-søde smag meget godt.

Eksternt link 
 Kort over dyrkningszoner i Sverige: Belle de Boskoop dyrkes bedst i zone I-II .

Kilde 
 Görel Kristina Näslund: 100 älskade äpplen, 2002, .

Æbler
Spiseæble
Benchmarking

Benchmarking (af engelsk benchmark fikspunkt) er en systematisk undersøgelse og vurdering af en eller flere virksomheders produktionsmetoder, effektivitet m.m. ved sammenligning med en standard.

I Danmark arbejder bl.a. Byggeriets Evaluerings Center med benchmarking af virksomheder.
Også indenfor uddannelsesverdenen (Danmarks Evalueringsinstitut) bruges benchmarking som en evalueringsmetode. EVA definerer begrebet således: Det der adskiller benchmarking fra andre sammenligninger, er anvendelsen af en systematisk metode kombineret med et eksplicit mål om at opnå forbedringer. Metoden indebærer at der fastsættes et fikspunkt eller en norm der kan benyttes som sammenligningsgrundlag. Det kan eksempelvis være foruddefinerede kriterier for kvalitet som de deltagende institutioner måles og sammenlignes i forhold til.
 
Kriterierne vil ofte være formuleret med udgangspunkt i hvad der defineres som ”god praksis” inden for det pågældende område for på den måde at sikre at der er et læringselement og udviklingspotentiale for de evaluerede. Et eksternt ekspertpanel kan fx være med til at definere "god praksis" på baggrund af deres erfaringer og kendskab til det benchmarkede fagområde.
 
Benchmarking kan gennemføres på både institutions- og uddannelsesniveau og kan enten omfatte den samlede uddannelse eller institution eller udvalgte aspekter og områder af denne.

Internationale sammenligninger 
Benchmarking er velegnet i relation til internationale evalueringer hvor formålet er at sammenligne kvaliteten af en uddannelse med kvaliteten af tilsvarende uddannelser i andre lande. På den måde kan benchmarking også bruges til at tydeliggøre graden af sammenlignelighed mellem uddannelser i flere lande og dermed understøtte de fælles europæiske politiske mål om at skabe gennemsigtighed og sammenlignelighed i det europæiske uddannelsessystem der især er relevant inden for det videregående uddannelsesområde.
 
Benchmarking kan også bruges i nationale evalueringer hvor kvaliteten af en uddannelse der udbydes på flere institutioner, kan sammenlignes.

Erhvervsliv
Internationale ranglister

it:Benchmarking
Taberfabrikken

Taberfabrikken med undertitlen "hvordan velfærdsstaten opløste familier, skabte en eksplosion i kriminaliteten, ødelagde arbejdsmoralen og gjorde mange andre sociale problemer større i løbet af dens første 45 år" er en dansk politisk bog af Ole Birk Olesen udgivet på forlaget People's Press i foråret 2007.

Resume 
Ole Birk Olesens bog Taberfabrikken er en kritik af velfærdsstaten, som han anser for at være til skade for samfundet og måske mest bemærkelsesværdigt, mest skadelig for netop den gruppe mennesker den påstår at hjælpe. Dette illustreres med en stor mængde statistisk materiale, figurer og grafer, der ifølge Ole Birk Olesen påviser hvorledes den fortsatte udvikling af velfærdsstaten direkte har medført en lignende udvikling med voksende arbejdsløshed, nedbrydning af familien, en eksplosivt stigende kriminalitet, misbrugsproblemer, etc. og ikke mindst at den sociale arv er tungere end nogensinde før.

Udgave 
 

Litteratur i 2007
Danmarks politik
Medlemmer af Metallica

Metallica har gennem årene haft forskellige medlemmer. 


Oversigt 

Noter

Midlertidige bandmedlemmer

1982 
 Damien Philips (Jeff Warner) var andenguitarist ved en enkelt koncert i 1982 – James Hetfield kunne kun synge, fordi han havde brækket en arm i en skateboardulykke.

1986 og 1992 
 John Marshall (Kirk Hammetts guitar-tekniker og guitarist i Metal Church) spillede guitar i stedet for James Hetfield, idet han var skadet. I 1986 brækkede Hetfield sit håndled i en skateboardulykke, og i 1992 blev han alvorligt forbrændt ved en pyroteknisk ulykke på scenen.

2000 
 På grund af en rygskade var Hetfield ikke i stand til at optræde 7. juli 2000 i Georgia Dome i Atlanta. Band-medlemmer fra KoRn, Kid Rock og System of a Down trådte til, og en fan fik chancen for at synge med på et medley bestående af Master of Puppets og Welcome Home (Sanitarium).

2004 
Midlertidige personer på trommer (Da Lars Ulrich ikke havde mulighed for at spille under 2004's Download Festival):

 Dave Lombardo fra Slayer
 Joey Jordison fra Slipknot
 Flemming Larsen (Lars Ulrichs tromme-tekniker)

Metallica
Metallica